**PITANJA I ODGOVORI 3**

Poštovani,

Povodom pitanja upućenih Naručiocu od strane potencijalnih ponuđača do dana 4. septembra 2012. godine, a u vezi sa javnom nabavkom: Nabavka laboratorijske opreme**,** broj nabavke: **IOP/5-2012/G,** dostavljamo sledeće odgovore:

**Pitanje broj 55:**

Da li je JUP Istraživanje i razvoj doo ujedno i uvoznik opreme?

**Odgovor broj 55:**

JUP Istraživanje i razvoj doo nije uvoznik opreme, osim u slučaju kada je u pitanju ino-ponuđač.

**Pitanje broj 56:**

Da li je moguće umesto ovlašćenja proizvođača za prodaju i održavanje priložiti važeći ugovor o distributerstvu sa proizvođačem?

**Odgovor broj 56:**

Da, ukoliko važeći ugovor o distributerstvu sa proizvođačem sadrži iste uslove odnosno podatke sadržane u odgovarajućim obrascima iz tenderske dokumentacije.

**Pitanje broj 57:**

Da li je moguća parcijalna isporuka i parcijalno plaćanje, kao što je to bilo sprovedeno u tenderima za nabavku potrošnog materijala? S obzirom da su lotovi sastavljeni mahom od opreme različitih proizvođača i kompleksnosti, razlike u rokovima isporuke mogu da budu i do nekoliko meseci. S druge strane, korisniku može biti od velikog značaja da opremu dobije u što kraćem roku.

**Odgovor broj 57:**

Da, moguće je. U tom slučaju, uslovi plaćanja/isporuke primeniće se na pojedinačnu stavku.

**Pitanje broj 58:**

Molim za razjašnjenje tačke UP 37.2 Tenderske dokumentacije – Zahtevi za postkvalifikovanje – da li je ovu dokumentaciju potrebno podneti uz samu ponudu ili se ista dostavlja naknadno, po pozivu, nakon dana određenog kao krajnji rok za podnošenje ponude?

**Odgovor broj 58:**

Dokumentacija kojom se ustanovljava podobnost odnosno kvalifikovanost ponuđača, predviđena tačkom UP 37.2 Tenderske dokumentacije – Zahtevi za postkvalifikovanje, dostavlja se istovremeno uz samu ponudu, dakle u momentu podnošenja ponude.

**Pitanje broj 59:**

Šta je potrebno dostaviti u slučaju kada proizvođač opreme nema sertifikat ISO 9001?

**Odgovor broj 59:**

Prizvođač opreme mora da poseduje sertifikat ISO 9001.

**Pitanje broj 60:**

I u ovom lotu su stavke 774 I 870 istorodna oprema, a stavka 4540 je test komora koja ni na koji nacin nije povezana sa predhodne dve stavke. Zahtev za samu komoru sadrzi opise opreme za testiranje u skladu sa EN 60811. Proizvodjaci I dobavljaci ove dve vrste opreme su razliciti. Molim vas da ovaj lot podelite u dva nezavisna lota, prvi lot koji ce ciniti Freez Drzer - i, stavke 774 i 870, a drugilot stavka 4540 test komora sa opremom.

**Odgovor broj 60:**

Tehničke specifikacije (opisi) opreme koja se nabavlja označavaju prirodu i funkcionalne karakteristike opreme i nisu u funkciji favorizovanja ni jednog proizvoda tj. proizvođačke ili trgovačke marke. Iz toga sledi da učesnici u postupku mogu ponuditi bilo koju proizvođačku ili trgovačku marku tj. proizvod koji ispunjava funkcionalne karakteristike tražene opreme. Dakle, neophodno je da funkcionalne karakteristike ponuđenog dobra odgovaraju namenjenoj svrsi.

Podsećamo da ponudu može podneti grupa ponuđača (zajedničko ulaganje) kao i da ponuđač može nastupiti sa pod-ugovaračem.

**Pitanje broj 61:**

Lot 4 nosi naziv - Bioreactor, stavke pod rednim brojem 3 - Dynamic Mechanical Analyzer (Ref.No. 1243) I 4 - Dynamic Mechanical Analyzer (Ref.No. 1351) po svojoj nameni nisu bioreaktori, vec dinamicki mehanicki analizatori, koji sluze za proucavanje ponasanja plasticnih i polimernih kompozitnih materijala, dok se bioreaktori koriste za uspostavljanje optimalnih uslova za razvoj mikroorganizama. Posto gore pomenuti instrumenti - Dynamic Mechanical Analyzer - ni po nameni ni po konstrukciji nisu istorodni sa bioreaktorima, ne vidimo razlog da budu u istom lotu. Molimo Vas da gore pomenute instrumente izdvojite na dva istorodna lota po vrsti opreme.

**Odgovor broj 61:**

Odgovor je dat kroz izmenu tenderske dokumentacije.

**Pitanje broj 62:**

Posto je Lot 13 - HPLC. Pod ovim lotom se nalazi 13 instrumenata (12 i 13) su specificirani za nadogradnju na postojece sisteme - Thermo. Preostalih 11 sistema su kompletni HPLC sistemi. Kako bi mogli da Vam odgovorimo na prvih 11 sistema, molimo Vas da stavke 12 i 13 odvojite kao poseban lot, jer je u suprotnom citav lot zatvoren za jednog ponudjaca.

**Odgovor broj 62:**

Odgovor je dat kroz izmenu tenderske dokumentacije.

**Pitanje broj 63:**

Stavka 8029 nema nikakve veze ni po nameni ni po vrsti sa ostala tri specificirana aparata. Ovu stavku trebalo bi izmstiti iz ovog lota u koji ni po cemu ne spada I premestiti je u lot 131 gde je takodje specificirana stavka "Plant Growth Chamber" sto je aparat potpuno iste namene, slicne konstrukcije i iste klase laboratorijske opreme. Molimo vas da stavku 8029 iz lota 153 premestite u lot 131 gde se nalazi oprema iste vrste.

**Odgovor broj 63:**

Vazi odgovor na pitanje pod rednim brojem 53.

**Pitanje broj 64:**

U vezi tendera za kapitalnu opremu, koji je trenutno u toku, imamo sledeče pitanje: dali je u LOT-u 20 možda došlo do greške na poziciji 2.: Mass spectrometer for coupling with Q600 SDT TA Instruments simultaneous TG/DSC equipment. Naime ova oprema se ne proizvodi kod proizvođaća termalnih analizatora. Predlažemo, da se stavi zajedno sa jednakim kvadrupolnim masenim spektrometrom (LOT 40) – nije sasvim ista konfiguracija, ali za sličnu aplikaciju.

**Odgovor broj 64:**

Vazi odgovor na pitanje pod rednim brojem 60.

**Pitanje broj 65:**

Postovani, u okviru nabavke IOP/5-2012/G: Nabavka laboratorijske opreme, oprema br. 4939 Accelerated Solvent Extractor je

svrstana u lot 4. Bioreactor. Medjutim, navedena oprema nije bioreaktor, a

postoji i lot. 46 Liquid Extractor gde se nalazi vec jedan Accelerated Solvent Extractor, tako da mislim i da opremu br.4939 treba prebaciti u lot 46.

**Odgovor broj 65:**

Vazi odgovor na pitanje pod rednim brojem 60.

**Pitanje broj 66:**

U lotu 18 nalazi se pet stavki:

237 Scanning mobility particle sizer

240 Aerosol monitor

863 Zetasizer

3346 Particle size analyser

4219 Particle size analyser

Iako svih pet aparata mere velicninu cestica, radi se o tri potpuno razlicite grupe aparata po tipu i vrsti uzoraka koje mere, nacinu i tehnologiji merenja, obrade rezultata i na kraju proizvodjaca za ove tri grupe su razliciti.

Kao posebna karakteristika lota je specifikacija stavke 863, koja je jedinstvena i odnosi se na aparat Zetasizer proizvodjaca Malvern, cime je kompletan lot prakticno “zakljucan” za sve druge proizvodjace i ponudjace.

Stoga vas molim da ovaj lot podelite u tri nezavisna lota tako da jedan lot cine stavke 237 i 240 koje su namenjene za merenja u gasovima, drugi stavka 863 Zetasizer, a treci stavke 3346 i 4219 za odredjivanje velicine cestica dispergovanih u tecnosti ili u gasovima.

**Odgovor broj 66:**

Vazi odgovor na pitanje pod rednim brojem 60.

Novi tehnički opis stavke 863 je dat kroz izmenu tenderske dokumentacije.

**Pitanje broj 67:**

Tender je publikovan na srpskom i engleskom jeziku.

U fajlu: Uslovi i kriterijumi za učešće. docx na engleskom jeziku piše:

Postqualification requirements (ITB 37.2)

**Technical Capability**

**Manufacturers - trademark owners shall provide after sales service for equipment in the Republic of Serbia.**

Service company shall have ISO 9001 sertificate.

U fajlu: Tenderska dokumentacija.docx na srpskom jeziku (strana 34), piše:

Ponuđači koji su proizvođači opreme su dužni da obezbede servis na teritoriji Republike Srbije.

Znači, nema zahteva da servisna kompanija ima ISO9001 sertifikat.

Pitanje je šta je merodavno, tj. mora li ili ne mora servisna kompanija da ima pomenuti sertifikat.

**Odgovor broj 67:**

U pogledu pomenutog zapažanja, Naručilac nije uočio neusaglašenost srpske i engleske verzije tenderske dokumentacije, s obzirom da nijedna verzija ne sadrži zahtev da servisna kompanija ima ISO9001 sertifikat. Dakle, nije neophodno da servisna kompanija poseduje ISO9001 sertifikat.

**Pitanje broj 68:**

****

**Odgovor broj 68:**

Vazi odgovor na pitanje pod rednim brojem 60.

**Pitanje broj 69:**

Prema informacijama koje posedujemo od strane naše banke, modeli bankarske garancije za avansno plaćanje i dobro izvršenje posla dati u Tenderskoj dokumentaciji, nisu u skladu sa važećom regulativom. Naime, modeli pomenitih garancija iz tenderske dokumentacije rađeni su u skladu sa URDG No. 459 of ICC. Ova regulativa više nije na snazi. Nova norma koja je važeća i koja reguliše predmetnu materiju od 2010. godine je URDG No. 758.

Možemo li podneti bankarske garancije u skladu sa novom, važećom regulativom?

**Odgovor broj 69:**

Da.

**Pitanje broj 70:**

Ko potpisuje ovlašćenje proizvođača, primalac ovlašćenja (ponuđač iz Srbije) ili davalac ovlašćenja (inostrani proizvođač)?

**Odgovor broj 70:**

Ovlašćenje proizvođača potpisuje izdavalac tog ovlašćenja, dakle, inostrani proizvođač.

**Pitanje broj 71:**

Shodno odgovoru na pitanje 23, u pitanjima i odgovorima 2, da li je umesto sertifikata o servisiranju za dva zaposlena dovoljno priložiti važeći ugovor sa proizvođačem u kome se nedvosmisleno vidi da je ponuđač ovlašćen za pružanje postprodajnih usluga?

**Odgovor broj 71:**

Da.

**Pitanje broj 72:**

U pogledu dokaza koje je potrebno dostaviti kako bi ponuđač dokazao da ispunjava uslove u pogledu pravne sposobnosti (…da ne spadaju ni u jednu kategoriju iz tačke a) UP 37.2), da li možemo podneti sopstvenu izjavu da ne spadamo u navedene kategorije, kao i izjavu o tome da smo izmirili sve dospele poreske obaveze?

**Odgovor broj 72:**

U pogledu dokaza koje je potrebno dostaviti kako bi ponuđač dokazao da ispunjava uslove u pogledu pravne sposobnosti (…da ne spadaju ni u jednu kategoriju iz tačke a) UP 37.2), od inostranih ponuđača se očekuje da dostave dokaz, uobičajen po zakonu zemlje u kojoj su osnovani, da ne spadaju ni u jednu od navedenih kategorija.

Ukoliko se u određenim zemljama u kojima su ponuđači osnovani, prema važećem zakonodavstvu, ne izdaju potvrde o gorenavedenom, dovoljno je da ponuđač dostavi izjavu datu pod krivičnom i materijalnom odgovornošću, da ne spada ni u jednu od pobrojanih kategorija, kao i da je izmirio sve dospele poreske obaveze.

**Pitanje broj 73:**

U konkursnoj dokumentaciji stoji: Ponuđač treba da upošljava minimum 5 (pet) stručnih lica sa relevantnim iskustvom za uspešnu realizuju Ugovora, od toga minimum 2 (dva) lica sertifikovana od proizvođača za servisiranje opreme koja se nudi.

Dokaz: CV za sva stručna lica. Za sertifikovane servisere kopije sertifikata.

Mi ne izdajemo formalne sertifikate našim inženjerima i mnogi od njih neće imati ažurirane biografije. Da li je prihvatljivo da dostavimo imena, kvalifikacije, iskustvo…kao što je prikazano u primeru?

„Matt Pope………Ph. D. Chemistry, 10+ godina iskustva (Menadžer prodaje)

Slava Grachev….. Ph. D. Chemistry, 6+ godina iskustva

Svi naši inženjeri su zaposleni u našoj fabric u Leatherhead, UK i imaju terensko iskustvo uključujući poslove instalacije i treninga na relevantnim uređajima.”

**Odgovor broj 73:**

U pogledu dokazivanja ispunjenosti uslova koji se odnose na kadrovski kapacitet, ponuđač može da dostavi izjavu, na svom memorandum, sa podacima traženim Tenderskom dokumentacijom, kojom potvrđuje da upošljava minimum 5 (pet) stručnih lica sa relevantnim iskustvom za uspešnu realizuju Ugovora, od toga minimum 2 (dva) lica sertifikovana od proizvođača za servisiranje opreme koja se nudi. Istovremeno, za minimum 2 (dva) lica za servisiranje opreme koja se nudi, ponuđač, pored gorenavedenog, mora dostaviti dokaz (sertifikat, izjavu proizvođača…) iz koga se nesumnjivo vidi da je navedeno lice ovlašćeno od strane proizvođača za servisiranje opreme koja se nudi.

**Pitanje broj 74:**

Tenderskom dokumentacijom se zahteva posedovanje sertifikata ISO9001, kao i dostavljanje kopije istog. Da li je to obavezan uslov za učešće? Mi još uvek ne posedujemo traženi sertifikat, u procesu smo pribavljanja istog, ali možemo dostaviti naš interni sertifikat o kontroli.

**Odgovor broj 74:**

Ponuđač nema obavezu da poseduje sertifikat ISO 9001, već tu obavezu ima proizvođač opreme koja se nudi.

**Pitanje broj 75:**

Uputstvo ponuđačima 19. (b) – da li zastupnik ponuđača u zemlji treba da ispunjava uslove kadrovskog kapaciteta navedene u Zahtevima za postkvalifikovanje (UP 37.2) pod d)?

**Odgovor broj 75:**

Da, ukoliko je zastupnik ponuđača istovremeno i ponuđač.

**Pitanje broj 76:**

Uputstvo ponuđačima 19. (b) – da li zastupnik ponuđača u zemlji treba da ispunjava uslove pravne i finansijske sposobnosti i poslovnog kapaciteta navedenog u Zahtevima za postkvalifikovanje (UP 37.2) pod a), b), c) ?

**Odgovor broj 76:**

Da, ukoliko je zastupnik ponuđača istovremeno i ponuđač.

**Pitanje broj 77:**

Da li će krajnjim korisnicima uključenim u pojedinačne projekte biti dozvoljeno da menjaju neke delove tehničkih specifikacija i zahteva, jer su se od predaje njihovih zahteva do ovog trenutka na tržištu pojavili novi instrumenti, ili su korisnici u međuvremenu postali svesni postojanja instrumenata čije su tehničke performanse bolje od zahtevanih?

**Odgovor broj 77:**

Za pripremanje i podnošenje ispravnih ponuda, kao i za vrednovanje i kvalifikovanje podnetih ponuda, relevantne su isključivo tehničke specifikacije i zahtevi formulisani i dati Tenderskom dokumentacijom do dana krajnjeg roka za podnošenje ponuda.

**Pitanje broj 78:**

Ako su se od trenutka predaje zahteva krajnjih korisnika do ovog trenutka na tržištu pojavili novi instrumenti, ili su korisnici u međuvremenu postali svesni postojanja instrumenata čije im tehničke performanse više odgovaraju od zahtevanih, ili iz razloga što je zbog poremećaja na svetskom tržištu dostupnost osnovnih resursa neophodnih za rad pod znakom pitanja, da li će im (krajnjim korisnicima) biti dozvoljeno da menjaju tehničke specifikacije i zahteve?

**Odgovor broj 78:**

Za pripremanje i podnošenje ispravnih ponuda, kao i za vrednovanje i kvalifikovanje podnetih ponuda, relevantne su isključivo tehničke specifikacije i zahtevi formulisani i dati Tenderskom dokumentacijom do dana krajnjeg roka za podnošenje ponuda.

**Pitanje broj 79:**

Zahtevi za postkvalifikovanje (UP 37.2) – da li svaka strana u zajedničkom ulaganju mora da u potpunosti ispuni zahteve b) finansijska sposobnost, c) poslovni kapacitet, d) kadrovski kapacitet, ili se pojedinačni dokazi strana uzimaju zbirno?

**Odgovor broj 79:**

U slučaju zajedničkog ulaganja, svaki od članova grupe dužan je da podnese dokumentaciju kojom dokazuje da ispunjava uslove koji se odnose na pravnu sposobnost, kao i statut o osnivanju ili registraciji preduzeća. Sve ostale dokaze kojima zajedničko ulaganje dokazuje da ispunjava ostale uslove zahtevane Tenderskom dokumentacijom (finansijska sposobnost, poslovni kapacitet, kadrovski kapacitet), članovi zajedničkog ulaganja ispunjavaju zajedno, što znači da predmetne dokaze dostavlja onaj član zajedničkog ulaganja, koji predmetni uslov i ispunjava.

**Pitanje broj 80:**

Da li se jedna firma može pojaviti kao strana u ulaganju u više različitih zajedničkih ulaganja za isti lot?

**Odgovor broj 80:**

Ne.

**Pitanje broj 81**:

Da li je dozvoljeno da ovlašćenja proizvođača budu na engleskom, a drugi obrasci na srpskom?

**Odgovor broj 81:**

Da.

**Pitanje broj 82:**

U slučaju podnošenja zajedničke ponude sa našim principalom – proizvođačem opreme, čiji smo mi zastupnik, molim vas da nam pojasnite da li je potrebno da podnosimo ugovor o zajedničkom ulaganju ili je dovoljna potvrda proizvođača opreme o zastupništvu?

**Odgovor broj 82:**

Ukoliko je ponuđač zajedničko ulaganje, u fazi podnošenja ponude nije neophodno podnošenje ugovora o zajedničkom ulaganju, ali je neophodno popunjavanje i podnošenje svih obrazaca predviđenih Tenderskom dokumentacijom koji se odnose na davanje podataka o svakom od članova zajedničkog ulaganja.

**Pitanje broj 83:**





**Odgovor broj 83:**

Da, ukoliko iz dostavljenih dokaza nesumnjivo proizilazi da je ekskluzivni globalni distributer ovlašćen od strane proizvođača opreme da izdaje predmetna ovlašćenja drugim distributerima.

**Pitanje broj 84:**

Da li je moguće da se dostavi ponuda u kombinovanoj valuti (EUR i RSD), ako se na LOT-u nastupa u vidu konzorcijuma dve firme?

**Odgovor broj 84:**

Ponuđač može izraziti cenu ponude u kombinovanoj valuti, ali tako da pored valute zemlje naručioca ne koristi više od tri valute. U svakom slučaju, Naručilac će, radi vrednovanja i upoređivanja ponuda, cene ponude izražene u različitim valutama pretvarati u evre, koristeći srednji devizni kurs predviđen Tenderskom dokumentacijom.

**Pitanje broj 85:**

Ukoliko se nastupi u konzorcijumu dve firme na jednom LOT-u sa više stavki, da li je moguće da jedinstven ugovor sadrži odvojene obaveze za svakog od članova konzorcijuma?

**Odgovor broj 85:**

Važi odgovor na pitanje pod rednim brojem 21.

**Pitanje broj 86:**

Po kom kursu i na koji dan se vrši obračun u RSD za plaćanje prema domaćim dobavljačima i da li će se primenjivati kursne razlike u odnosu na promenu kursa u odnosu na datum facture?

**Odgovor broj 86:**

Plaćanje će se vršiti u dinarima po srednjem kursu Narodne banke Srbije na dan izdavanja fakture za

ponuđače rezidente Republike Srbije koji su koristili valutu Evropske ekonomske i monetarne unije

ili Američki Dolar. Kursne razlike nisu od uticaja na plaćanja koja će se vršiti po osnovu ugovorne

cene.

**Pitanje broj 87:**

Molim za pojašnjenje šta se podrazumeva pod naznakom „Official legalform” u obrascu „Obećanje o poštenom postupanju” u engleskoj verziji Tenderske dokumentacije?

**Odgovor broj 87:**

Pod navedenom naznakom podrazumeva se pravna forma firme ponuđača.